Anelytropsis papillosus

Anelytropsis papillosus é unha especie de réptil da orde dos escamosos e suborde dos lacertilios, a única integrada no xénero Anelytropsis, un dos dous que comprende a familia dos dibámidos.Genus Anelytropsis Cope, 1885 en The Taxonomicon.Anelytropsis Cope, 1885 no ITIS. 

Trátase dunha especie rara da que se coñecen moi poucos espécimes. Pola súa aperencia externa seméllase ás anfisbenas, pero están afastados filoxeneticamente delas.

 Taxonomía 
 Descrición 
Tanto o xénero como a especie foron taxons descritos en 1885 polo paleontólogo e notábel especialista en anatomía comparada, así como en herpetoloxía e ictioloxía estadounidense Edward Drinker Cope, no seu traballo "A contribution to the herpetology of Mexico", publicado en Proceedings of the American philosophical Society, 22: 379–404. BHL.Anelytropsis  en wikispecies. 

 Etimoloxía 
 Xénero 
O nome científico Anelytropsis foi proposto (por Cope) para xustificar o da familia denominada Anelytroapidae Cope, a cal baseábase en Anelytrops Duméril, como sinónimo da familia Feylinia Gray. Nin Duméril nin Cope discutiron a etimoloxía do nome, pero aparentemente deriva da unión dos termos do grego antigo ἀνά aná, "arriba","sobre", "en riba de"; ἓλυτρον élytron, "envoltura", "funda", "vaíña", e ὥψ ops, "vista", "ollo".Campbell, Howardw (1974): Catalogue of American Amphibians and Reptiles. Anelytropsis Cope. Mexican blind lizard.

 Nome expecífico 
O epíteto específico, papillosus procede do adxectivo latino papillosus, "papiloso", en referencia ás papilas presentes nas escamas da parte anterior da cabeza.Campbell, Howardw (1974): Catalogue of American Amphibians and Reptiles. Anelytropsis papiloosus Cope. Mexican blind lizard.

 Nome vulgar 
Na maioría da bibliografía internacional dáselle á especie o nome de lagarto cego mexicano (como en inglés Mexican blind lizard,Ver os exemplos citados aquí, nas referencias. ou en castelán Lagartija-ciega mexicana.).

 Clasificación 
Como quedou dito, o xénero Anelytropsis é monotípico, polo que só comprende unha especie:
 Anelytropsis papillosus Cope,  1885 . 

 Características 
Trátase dun pequeno lagarto (ten unha masa corporal máxima de 110,99 g),Mexican Blind Lizard. Anelytropsis papillosus Cope 1885 na EOL. insectívoro, de corpo longo, cilíndrico e delgado, adaptado para escavar no solo,Pough, F. Harvey (18-11-2015). Herpetology (Fourth ed.). Sunderland, Massachusetts, USA. ISBN 978-1-6053-5233-6. e cunha aparente falta de extremidades. A femias carecen completamente de extremidades, e os machos presentan só as extremidades posteriores, moi pequenas e con forma de aleta, que utilizan para agarraren a súa parella durante o apareamento.

O seu cranio está rixidamente fusionado, carecen de dentes pterigoides e de oído externo. Os seus ollos están moi reducidos e cubertos por unha escama, o que xustifica o seu nome vulgar.

 Hábitat, distribución e ecoloxía 
Anelytropsis papillosus é unha especide forestal que habita no solo de bosques tropicais húmidos e en bosques caducifolios de rexións semiáridas, tanto en bosques primarios como en secundarios cerca dos primarios. É endémica do leste de México onde se escontra nos estados de Tamaulipas, Veracruz, San Luís Potosí, Querétaro e Hidalgo, en altitudes entre os 300 e os 500 m. A súa poboación, aínda que parece ser abundante, está ameazada pola deforestación do seu hábitat para a súa conversión en terras agrícolas (cultivos e pasteiros).

É unha especie ovípara.

 Estado de conservación 
A Unión Internacional para a Conservación da Natureza e dos Recursos Naturais, tendo en conta a súa ampla área de distribución, a presumíbel gran poboación e porque é improbable que esta estea, a pesar da deforestación do seu hábitat, a diminuír o suficientemente rápido como para poder clasificarse nunha categoría máis ameazada, cualifica o status da especie como LC (pouco preocupoante).

 Notas 

 Véxase tamén 

 Bibliografía 
 Cope, E. D. (1885): "A contribution to the herpetology of Mexico". Proceedings of the American philosophical Society, 22: 379–404. BHL
 Greer, A. E. (1985): "The relationships of the lizard genera Anelytropsis and Dibamus". Journal of herpetology, 19 (1): 116–156. Resume 
 Townsend, T. M.; Larson, A.; Louis, E. & Macey, J. R. (2004): "Molecular phylogenetics of Squamata: the position of snakes, amphisbaenians, and dibamids, and the root of the squamate tree". Systematic biology, 53 (5): 735–757.  Amplo resume.
 Townsend, T. M.; Leavitt, D. H. & Reeder, T. W.(26 de xaneiro de 2011): "Intercontinental dispersal by a microendemic burrowing reptile (Dibamidae)". Proceedings of the Royal Society (B) Amplísimo resume. 

 Outros artigos 
 Escamosos
 Lacertilia
 Dibámidos

 Ligazóns externas  
 Anelytropsis na ADW.
 Anelytropsis na EOL.
 Mexican Blind Lizard. Anelytropsis papillosus Cope 1885 na EOL.

Categoría:Saurópsidos